Ministru kabineta noteikumu projekta

„Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un

**Profesiju klasifikatora lietošanas un aktualizēšanas kārtību””**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Profesiju klasifikators ir apstiprināts ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” (turpmāk - MK noteikumi Nr.461).Saskaņā ar MK noteikumu Nr.461 18.punktu Labklājības ministrijai katru gadu ir jāsagatavo grozījumi MK noteikumos, kuros apkopoti priekšlikumi par Profesiju klasifikatora aktualizēšanu, kas iesniegti Labklājības ministrijā no 2014.gada 1.oktobra līdz 2015.gada 1.maijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators ir valsts vienotās ekonomiskās informācijas klasifikācijas sistēmas sastāvdaļa, un tas veidots, adaptējot Starptautisko standartizēto profesiju klasifikāciju „International Standard Classification of Occupations (ISCO-08)” (turpmāk – ISCO-08).MK noteikumu Nr.461 nepieciešamās izmaiņas ņemot vērā spēkā esošo normatīvo aktu saskaņošanu un institūciju iesniegtos priekšlikumus:1) Profesiju klasifikatorā ir iekļauts amats „Arodorganizācijas priekšsēdētājs” un nav iekļauts šī amata vietnieka amats, tāpēc arodorganizācijām nepieciešams amats – „Arodorganizācijas priekšsēdētāja vietnieks”.2) Profesiju klasifikatorā ir iekļauts amats „Pamatdarbības struktūrvienības vadītājs (informācijas jomā)” un šī amata vietnieks, bet nav iekļauti struktūrvienību vadītāju amati izdevējdarbības un poligrāfijas jomā, tāpēc Profesiju klasifikators ir jāpapildina ar vadītāju amatiem izdevējdarbības un poligrāfijas jomā.3) Lai Profesiju klasifikatorā iekļautos visu pakalpojumu apakšjomu struktūrvienību vadītāju amati nepieciešams iekļaut struktūrvienību vadītāju amatus citur neklasificēto pakalpojumu jomā.4) Lai saskaņotu normatīvos aktus saskaņā ar Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumu Profesiju klasifikatorā ir nepieciešams iekļaut šādas profesijas: „Orķestra mūziķis”, „Kora dziedātājs”, „Baletdejotājs”, „Aktrise travestija”, „Cirka akrobāts”, „Cirka izrādes vadītājs”, „Iluzionists (burvju mākslinieks)”, „Cirka vingrotājs”, „Cirka atlēts”, „Ekvilibrists”, „Faķīrs”.5) Profesiju klasifikators jāpapildina ar amatu „Ugunsdrošības speciālists”, lai mazo uzņēmumu darba devējs varētu algot speciālistu, kas apguvis 160 stundu garu profesionālās pilnveides izglītības programmu „Ugunsdrošība un aizsardzība”.6) Saskaņā ar Latvijas Ķīmijas un farmācijas uzņēmēju asociācijas, Latvijas Kokrūpniecības federācijas, Mašīnbūves un Metālapstrādes Rūpniecības asociācijas, Latvijas Poligrāfijas uzņēmumu asociācijas un Vieglās rūpniecības uzņēmumu asociācijas kopīgi iesniegto priekšlikumu Profesiju klasifikatora aktualizēšanai un, lai sakārtotu Profesiju klasifikatoru atbilstoši ISCO-08, ir jāprecizē Profesiju klasifikatora 3115 atsevišķās grupas „Inženiermehānikas speciālisti”, 7127 atsevišķās grupas „Gaisa kondicionēšanas un atdzesēšanas iekārtu mehāniķi”, 7231 atsevišķās grupas „Mehānisko transportlīdzekļu mehāniķi un remontatslēdznieki”, 7232 atsevišķās grupas „Gaisa kuģu mehāniķi un remontatslēdznieki” un 7233 atsevišķās grupas „Lauksaimniecības un rūpniecības mašīnu mehāniķi un remontatslēdznieki” apraksts, profesionālās darbības pamatuzdevumi un profesijas.7) Saskaņā ar Latvijas Drošības biznesa asociācijas un Iekšlietu ministrijas iesniegtajiem priekšlikumiem Profesiju klasifikatora aktualizēšanai ir jāveic izmaiņas Profesiju klasifikatora 5153 atsevišķā grupā „Namu apsaimniekotāji”, 5414 atsevišķā grupā „Apsardzes darbinieki”, 5419 atsevišķā grupā „Citur neklasificēti apsardzes pakalpojumu jomas darbinieki”, 9629 atsevišķā grupā „Citur neklasificēti vienkāršo profesiju strādnieki” un 9. pamatgrupā „Vienkāršās profesijas” attiecībā uz apsardzes jomu, izmainot profesiju nosaukumus un iekļaujot jaunas profesijas, un papildinot (precizējot) šo grupu aprakstus un profesionālās darbības pamatuzdevumus.8) Saskaņā ar Saeimas Kancelejas Personāla nodaļas priekšlikumiem Profesiju klasifikators ir jāpapildina ar Saeimai nepieciešamajiem amatiem un no Profesiju klasifikatora jāizkļauj Saeimā neeksistējoši amati.Saskaņā ar 2006.gada 21.septembra likuma „Grozījumi Profesionālās izglītības likumā” 24.pantu sākot ar 2007.gada 1.septembri**,** profesijas standarts ir Profesiju klasifikatora daļa un nosaka profesijai atbilstošos profesionālās darbības pamatuzdevumus un pienākumus, profesionālās kvalifikācijas pamatprasības, to izpildei nepieciešamās vispārējās un profesionālās zināšanas, prasmes, attieksmes un kompetences.Tādējādi sākot ar 2007.gada 1.septembri Ministru kabineta noteikumu atsevišķā pielikumā (2.pielikums) tiek iekļauti profesiju standarti ar noteiktu satura formu.Profesiju standartus izstrādā, saskaņo un apstiprina saskaņā ar Ministru kabineta 2007.gada 27.februāra noteikumiem Nr.149 „Profesiju standartu izstrādes kārtība”. Profesiju standartu izstrādes koordinatori ir Izglītības un zinātnes ministrija attiecībā uz 5. un 4.profesionālās kvalifikācijas līmeņa profesijām un Valsts izglītības satura centrs attiecībā uz 3., 2. un 1.profesionālās kvalifikācijas līmeņa profesijām.Profesijas standarta projekta saturu (nepieciešamajām kompetencēm, prasmēm un zināšanām) saskaņo Profesionālās izglītības un nodarbinātības trīspusējās sadarbības apakšpadome (PINTSA).Pēc saskaņošanas PINTSA sēdē (darba devēju, darba ņēmēju pārstāvjiem, izglītības iestādēm un ar valsts institūcijām) Izglītības un zinātnes ministrija vai Valsts izglītības satura centrs nosūta Labklājības ministrijai priekšlikumu par Profesiju klasifikatora aktualizēšanu un pievieno PINTSA sēdes protokolu, ekspertu atzinumus un saskaņotā profesijas standarta projektu. Lai profesijas standartam būtu juridisks spēks, Labklājības ministrija izstrādā grozījumus MK noteikumos Nr.461 un iekļauj to 2.pielikumā „Profesiju standarti”.**Izglītības un zinātnes ministrija** iesniedza Labklājības ministrijai priekšlikumu par Profesiju klasifikatora aktualizēšanu, pievienojot 5 profesiju standartu projektus:1) profesijas „**Mežsaimniecības inženieris (mežkopības inženieris, mežizstrādes inženieris)**” standarta projekts (pieteicējs ir AS „Latvijas Valsts meži”), kas saskaņots PINTSA 2014.gada 10.decembra sēdē (protokols Nr.8), ņemot vērā pozitīvos ekspertu atzinumus no Zemkopības ministrijas, Latvijas Mežizstrādātāju savienības, SIA „Meža un koksnes produktu pētniecības un attīstības institūts” un Kokrūpniecības nozares ekspertu padomes;2) profesijas „**Procesu kvalitātes vadības inženieris**” standarta projekts (pieteicējs ir Latvijas Kvalitātes biedrība), kas saskaņots PINTSA 2014.gada 10.decembra sēdē (protokols Nr.8), ņemot vērā pozitīvos ekspertu atzinumus no Ekonomikas ministrijas, SIA „Standartizācijas, akreditācijas un metroloģijas centrs” un AS „Inspecta Latvia”;3) profesijas „**Kvalitātes vadītājs**” standarta projekts (pieteicējs ir Latvijas Kvalitātes biedrība), kas saskaņots PINTSA 2014.gada 10.decembra sēdē (protokols Nr.8), ņemot vērā pozitīvos ekspertu atzinumus no Ekonomikas ministrijas, SIA „Standartizācijas, akreditācijas un metroloģijas centrs” un AS „Inspecta Latvia”;4) profesijas „**Grafikas dizainers**” standarta projekts (pieteicējs ir Latvijas Dizaineru savienība), kas saskaņots PINTSA 2015.gada 4.marta sēdē (protokols Nr.2), ņemot vērā pozitīvos ekspertu atzinumus no Kultūras ministrijas, Poligrāfijas un izdevējdarbības, papīra un papīra izstrādājumu ražošanas, datordizaina nozares ekspertu padomes un Latvijas Poligrāfijas uzņēmumu asociācijas;5) profesijas „**Sabiedrības veselības speciālists**” standarta projekts (pieteicējs ir biedrība „Latvijas Sabiedrības veselības asociācija), kas saskaņots PINTSA 2015.gada 4.marta sēdē (protokols Nr.2), ņemot vērā pozitīvos ekspertu atzinumus no Veselības ministrijas un Latvijas veselības un sociālās aprūpes darbinieku arodbiedrības.No MK noteikumu Nr.461 2.pielikuma „Profesiju standarti” ir jāsvītro standarti „3.9. Loģistikas darbinieka profesijas standarts” un „4.2. Viesmīļa profesijas standarts”, kuru vietā apstiprināti jauni standarti „3.75. Loģistikas darbinieka profesijas standarts” un „3.57. Viesmīļa profesijas standarts”.**Valsts izglītības satura centrs** iesniedza Labklājības ministrijai priekšlikumu par Profesiju klasifikatora aktualizēšanu, pievienojot piecus profesiju standartu projektus jūrniecības jomā, (pieteicējs ir VAS „Latvijas Jūras administrācija” Jūrnieku reģistrs), kas saskaņoti PINTSA 2014.gada 10.decembra sēdē (protokols Nr.8), ņemot vērā pozitīvos ekspertu atzinumus no Satiksmes ministrijas:1) profesijas „**Mehāniķis uz kuģiem ar galveno dzinēju jaudu, mazāku par 750 kW**” standarta projekts;2) profesijas „**Kuģa vadītājs uz kuģiem līdz 500 BT piekrastes kuģošanā**” standarta projekts;3) profesijas „**Kuģa elektriķis**” standarta projekts;4) profesijas „**Kuģa matrozis**” standarta projekts;5) profesijas „**Kuģa motorists**” standarta projekts.Ministru kabineta noteikumu projekta „Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”” (turpmāk – noteikumu projekts) mērķis ir aktualizēt Profesiju klasifikatoru.Saistībā ar iepriekšminēto noteikumu projektā:1) MK noteikumu Nr.461 1.pielikums „Profesiju klasifikators” tiek papildināts ar institūciju iesniegtajiem priekšlikumiem un precizētas 3115., 5153., 5414., 5419., 7127., 7231., 7232., 7233. un 9629. atsevišķās grupas, kā arī 9. pamatgrupas apraksts, profesionālās darbības pamatuzdevumu apraksts un profesiju nosaukumi;2) MK noteikumu Nr.461 2.pielikums „Profesiju standarti” tiek papildināts ar iesniegtajiem 10 profesiju standartu projektiem**,** un saistībā ar to MK noteikumu 1.pielikumā „Profesiju klasifikators” tiek iekļautas profesijas, kas līdz šim nebija Profesiju klasifikatorā;3) MK noteikumu Nr.461 2.pielikumā „Profesiju standarti” tiek svītrots „3.9. Loģistikas darbinieka profesijas standarts” un „4.2. Viesmīļa profesijas standarts”, jo apstiprināti jauni šo profesiju standarti.Jaunu, esošo profesiju nosaukumu un profesiju kodu izmaiņas sniegtas anotācijas pielikumā tabulas veidā. |
| 3. | Projekta izstrādē iesaistītās institūcijas | Noteikumu projekta izstrādē piedalījās Izglītības un zinātnes ministrija un Valsts izglītības satura centrs, kas sniedza priekšlikumus Profesiju klasifikatora aktualizēšanai.Labklājības ministrijā iesniegtie profesiju standartu projekti ir saskaņoti PINTSA, kuras sastāvā ir Latvijas Darba devēju konfederācijas, Latvijas Brīvo arodbiedrību savienības, Izglītības un zinātnes ministrijas, Labklājības ministrijas, Nodarbinātības valsts aģentūras, Ekonomikas ministrijas, Vides aizsardzības un reģionālās attīstības ministrijas pārstāvji. Profesiju standartu projektus izstrādā izglītības iestādes, valsts iestādes vai darba devēji, organizējot darba grupas un pieaicinot ekspertus.Attiecīgi profesiju standartu projektu saturs ir saskaņots ar darba devējiem, darba ņēmēju pārstāvjiem, izglītības iestādēm un ar valsts institūcijām, kuras ir atbildīgas par jomu, uz kuru attiecas profesijas standarts. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2014.gada 4.ceturksnī darba ņēmēju skaits bija 784,0 tūkst. un darba devēju skaits – 31,5 tūkst.Noteikumu projekts attiecas uz izglītības iestādēm, kas veic profesionālās izglītības programmu izstrādi, aktualizēšanu un īstenošanu. Rīgas Tehniskā universitāte, Latvijas Lauksaimniecības universitāte, Latvijas Universitāte, Rīgas Stradiņa universitāte, Latvijas Jūras akadēmijas Jūrskola, Liepājas Jūrniecības koledža izstrādās vai aktualizēs profesionālās izglītības programmas, ņemot vērā aktualizētos profesiju standartus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu darbiniekiem un darba devējiem, jo komersanti un nevalstiskās organizācijas sniedza priekšlikumus par jaunu profesiju iekļaušanu Profesiju klasifikatorā vai citām nepieciešamajām izmaiņām sakarā ar optimizācijas pasākumiem. Tātad darba devējiem ir nepieciešamas tādas profesijas, lai veiktu savu profesionālo darbību.Noteikumu īstenošana valsts budžeta iestādēm neradīs papildu izmaksas un tiks nodrošināta piešķirto valsts budžeta līdzekļu ietvaros.Tiesiskais regulējums neradīs finansiālas izmaksas un administratīvo slogu arī izglītības iestādēm, jo profesionālo izglītības programmu aktualizācija un izstrāde attiecas uz to profesionālo darbību. Tātad izglītības iestādēm ir nepieciešams, lai profesiju standartiem būtu juridisks spēks, lai turpmāk tās sagatavotu kvalificētus speciālistus atbilstoši darba tirgus prasībām.Darba likuma 40.panta otrās daļas 5.punkts nosaka, ka darba līgumā norāda darbinieka arodu, amatu, specialitāti atbilstoši Profesiju klasifikatoram un vispārīgu nolīgtā darba raksturojumu.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā un sniedzot ziņas par darba ņēmējiem, kopš 2013.gada 1.jūlija vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram. Ja mainās darba ņēmēja profesijas (aroda, amata, specialitātes) kods, darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā informāciju par jauno darbinieka profesijas (aroda, amata, specialitātes) kodu.Tātad jau tagad darba devējiem ir jāsniedz informācija par darba ņēmēja profesijas kodu, kas atbilst darba līgumā noteiktajai specialitātei atbilstoši Profesiju klasifikatoram. To, ka, Profesiju klasifikators tiek papildināts ar jaunām profesijām (līdz ar to ar jauniem kodiem), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jauno profesiju spēkā stāšanās, slēdzot darba līgumu par jauno specialitāti, darba devējam, kā par jebkuru citu darba ņēmēja specialitāti būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā trīs mēnešu laikā nepieciešams izstrādāt grozījumus Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”, paredzot tajos noteikt valsts valodas prasmes līmeni un pakāpi tām jaunajām profesijām (pārnestām profesijām uz citu atsevišķo grupu), ar kurām Profesiju klasifikators tiek papildināts (aktualizēts) ar šiem grozījumiem MK noteikumos Nr.461 („Saeimas Prezidija locekļa biroja vadītājs”, „Saeimas Prezidija locekļa padomnieks”, „Saeimas Kancelejas direktors”, „Saeimas Kancelejas direktora vietnieks”, „Arodorganizācijas vadītāja vietnieks/ priekšsēdētāja vietnieks”, „Stenogrammu struktūrvienības vadītājs”, „Stenogrammu struktūrvienības vadītāja vietnieks”, „Pamatdarbības struktūrvienības vadītājs/ direktors (izdevējdarbības jomā)”, „Pamatdarbības struktūrvienības vadītāja vietnieks/ direktora vietnieks (izdevējdarbības jomā)”, „Pamatdarbības struktūrvienības vadītājs/ direktors (informācijas jomā)”, „Pamatdarbības struktūrvienības vadītāja vietnieks/ direktora vietnieks (informācijas jomā)”, „Pamatdarbības struktūrvienības vadītājs/ direktors (poligrāfijas jomā)”, „Pamatdarbības struktūrvienības vadītāja vietnieks/ direktora vietnieks (poligrāfijas jomā)”, „Pamatdarbības struktūrvienības vadītājs/ direktors (citur neklasificētu pakalpojumu jomā)”, „Pamatdarbības struktūrvienības vadītāja vietnieks/ direktora vietnieks (citur neklasificētu pakalpojumu jomā)”, „Mežkopības inženieris”, „Mežizstrādes inženieris”, „Grafikas dizainers”, „Saeimas komisijas vecākais konsultants”, „Saeimas komisijas konsultants”, „Saeimas frakcijas vecākais konsultants”, „Saeimas frakcijas konsultants”, „Orķestra mūziķis”, „Kora dziedātājs”, „Baletdejotājs”, „Aktrise travestija”, „Cirka akrobāts”, „Cirka izrādes vadītājs”, „Iluzionists (burvju mākslinieks)”, „Cirka vingrotājs”, „Cirka atlēts”, „Ekvilibrists”, „Faķīrs”, „Ugunsdrošības speciālists”, „Audioierakstu atšifrēšanas operators”, „Aeronautikas mehāniķis”, „Mehānismu mehāniķis”, „Lauksaimniecības tehnikas mehāniķis”, „Gaisa kondicionēšanas mehānismu mehāniķis”, „Automobiļu mehāniķis”, „Dīzeļdzinēju mehāniķis”, „Gāzes turbīnu dzinēju mehāniķis”, „Apkures, ventilācijas un saldēšanas iekārtu mehāniķis”, „Rūpniecisko iekārtu mehāniķis”, „Instrumentu mehāniķis”, „Iekšdedzes dzinēju mehāniķis”, „Reaktīvo dzinēju mehāniķis”, „Transporta lokomotīvju dzinēju mehāniķis”, „Eļļošanas mehānismu mehāniķis”, Jūras mehānismu mehāniķis”, „Dzinēju mehānismu mehāniķis (lauksaimniecībā un rūpniecībā)”, „Ostas tehnikas mehānismu mehāniķis”, „Atomenerģijas ražošanas iekārtu mehāniķis”, „Kuģu būves mehāniķis”, „Ceha iekārtu mehāniķis”, „Pazemes darbu mehānismu un iekārtu mehāniķis”, „Gaisa kuģu tehniskās apkopes mehāniķis”, „Ķīmiskās un bioķīmiskās rūpniecības iekārtu mehāniķis”, „Ķīmisko un biotehnoloģisko iekārtu mehāniķis”, „Farmācijas iekārtu mehāniķis”, „Ritošā sastāva atslēdznieks”, „Kuģu motoru mehāniķis”, „Sliežu ceļu mašīnu un mehānismu regulētājs”, „Refrižeratorsekciju mehāniķis”, „Kuģa atslēdznieks”, „Kuģa armatūras remontatslēdznieks”, „Dzelzceļa remontatslēdznieks”, „Tekstilražošanas iekārtu mehāniķis”, „Ēkas inženiertehnisko sistēmu uzraugs”, „Centrālās apsardzes pults dežurants”, „Mobilās grupas apsargs”, „Dispečers (iekšlietu jomā)”, „Centralizētā apsardzes punkta dežurants (iekšlietu jomā)”, „Inkasācijas apsargs”, „Inkasācijas apsardzes dienesta vadītājs”, „Inkasācijas apsardzes dienesta vadītāja vietnieks”, „Ēkas un teritorijas dežurants”, „Teritorijas dežurants”, „Autostāvvietas dežurants”, „Atrakciju iekārtas uzraugs”). |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai. Saņemtie priekšlikumi aprakstīti anotācijas I sadaļas 2.punktā.Sakarā ar Latvijas Drošības biznesa asociācijas priekšlikumu Labklājības ministrija sagatavoja un 2015.gada 23.februārī publicēja preses relīzi plašsaziņas līdzekļos par to, vai darba tirgū esošo profesiju *Ēkas uzraugs*, *Ēkas un teritorijas uzraugs*, *Ēkas dežurants* pārstāvjiem ir nepieciešama sertifikācija, lai veiktu apsardzes darbu.Latvijas Drošības biznesa asociācijas priekšlikumi tika apspriesti Labklājības ministrijas rīkotajā 2015.gada 31.marta saskaņošanas sanāksmē, kur tika panākta vienošanās par iespējamām izmaiņām Profesiju klasifikatorā, kas sakārtotu profesijas apsardzes jomā un neradītu dažādu apsardzes darbību reglamentējošo normatīvo aktu normu interpretāciju. Šajā saskaņošanas sanāksmē piedalījās Latvijas Drošības biznesa asociācijas, Iekšlietu ministrijas, Valsts policijas, Ekonomikas ministrijas, Latvijas Darba devēju konfederācijas, Latvijas Brīvo arodbiedrību savienības, Latvijas Pašvaldības savienības, Centrālās statistikas pārvaldes un Drošības Nozares kompāniju asociācijas pārstāvji.Noteikumu projekts 2015.gada 5.maijā tika publicēts Labklājības ministrijas mājas lapā, adrese:<http://www.lm.gov.lv/text/1789>, lūdzot sniegt priekšlikumus par projektu līdz 2015.gada 17.maijam.Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Par plašsaziņas līdzekļos izteikto Latvijas Drošības biznesa asociācijas priekšlikumu tika saņemta viena individuālā sabiedrības locekļa vēstule ar uzskatu, ka darba tirgū esošo profesiju *Ēkas uzraugs*, *Ēkas un teritorijas uzraugs*, *Ēkas dežurants* pārstāvjiem nav nepieciešama sertifikācija, lai veiktu apsardzes darbu.Individuālie sabiedrībaslocekļu vērtējumi līdz 2015.gada 17.maijam par noteikumu projektu nav saņemti. |
| 3. | Sabiedrības līdzdalības rezultāti |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav. |

*Anotācijas III un V sadaļa – projekts šīs jomas neskar.*

Labklājības ministrs U.Augulis

07.07.2015. 08:06

2540

A.Liepiņa,

67021519, Aina.Liepina@lm.gov.lv